Document ID: 31990R1864

*****
ΚΑΝΟΝΙΣΜΟΣ (ΕΟΚ) αριθ. 1864/90 ΤΗΣ ΕΠΙΤΡΟΠΗΣ
της 29ης Ιουνίου 1990
για την τροποποίηση του κανονισμού (ΕΟΚ) αριθ. 1470/68 περί της λήψεως και αναγωγής δειγμάτων καθώς και των μεθόδων αναλύσεως των ελαιούχων σπόρων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2902/89 (2), και ιδίως το άρθρο 24α,
Εκτιμώντας:
ότι η ονομασία «διπλό μηδέν» για τους κραμβόσπορους και τους γογγυλόσπορους εξαρτάται από την περιεκτικότητα σε γλυκοζινικές ουσίες· ότι για να καθοριστεί η περιεκτικότητα αυτή πρέπει να προβλεφθεί καταλληλότερη μέθοδος·
ότι ο κανονισμός (ΕΟΚ) αριθ. 1470/68 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2435/86 (4), καθόρισε την κοινή μέθοδο για την Κοινότητα για τον καθορισμό της περιεκτικότητας σε γλυκοζινικές ενώσεις των κραμβόσπορων· ότι, έκτοτε, τελειοποιήθηκε και δοκιμάσθηκε καλύτερη μέθοδος αναλύσεως και πρέπει, συνεπώς, να τροποποιηθεί η κοινή μέθοδος για την Κοινότητα καθορισμού της περιεκτικότητας σε γλυκοζινικές ενώσεις·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα VIII του κανονισμού (ΕΟΚ) αριθ. 1470/68 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουνίου 1990.

Labels: 16
17